
Bár Községi Önkormányzat Képviselő-testülete
Dunaszekcső községi Önkormányzat Képviselő-testülete

Jegyzőkönyv

Készült a Bár Községi Önkormányzat Képviselő-testülete és a Dunaszekcső községi  Önkormányzat Képviselő-testülete 2009. július 15. napján megtartott közös üléséről.

Jelen vannak:

	Reményiné Dr.Németh Csilla 
	polgármester

	Kapitány Sándor

Arányiné Berlinger Anna
	alpolgármester

	Müllerlei Imre
	

	Pancza Csabáné
	képviselők


Igazoltan távol: Erős Istvánné, Horváth János, Kult Ferenc

	Faller János
	polgármester

	Szabó Gergely

Bíró Zsolt

Bokor Zoltánné

Frányó János
	alpolgármester

	Metz Judit
	képviselők


Igazoltan távol: Kulutácz Zoltán, Prucs András, Sándor József, Tóth András

         Pest Éva  körjegyző

Reményiné Dr.Németh Csilla polgármester köszönti a megjelenteket, és megállapítja, hogy az ülés határozatképes, mert a megválasztott 8 fő képviselő közül 5 fő az ülésen megjelent. A polgármester javaslatot tesz a napirendi pontra, melyet a jelenlevők az alábbiak szerint egyhangúlag elfogadnak:

1.) Gazdasági társaság létrehozásáról
 előterjesztő: Reményiné dr.Németh Csilla polgármester

2.) Tagi kölcsön
 előterjesztő: Faller János polgármester

NAPIRENDEK TÁRGYALÁSA

1. napirendi pont: Reményiné dr. Németh Csilla polgármester: Már több alkalommal felvetődött a két önkormányzatnál a tárgyalások során, hogy létre kellene hozni egy gazdasági társaságot. Az alkalom eljött, a testületek eldönthetik, hogy akarják-e az alapítást. Sok olyan feladatot tűzött ki maga elé a két önkormányzat a középtávú tervében, amellyel önkormányzatként már nem tud megbirkózni. Az új hírek szerint a közfoglalkoztatásba bevont személyeket is foglalkoztathatja gazdasági társaság. Tehát még ezen a téren is a két önkormányzat feladatát átvállalhatja. Sok építési, fejlesztési, beruházási cél van előttünk, amelyet elvégeztethetünk pl. egy Kft.-vel. 
Folyamatosan folytak a tárgyalások a szúnyogírtógép vásárlásáról, és az irtások elvégzéséről vagy elvégeztetéséről. A Kft. első feladata lehet akár a gép megvásárlása, majd az alkalmazása a két község közigazgatási területén belül. A későbbiekben akár felvállalhatja más településeken is az irtások elvégzését. 

Javasolja a gazdasági társaságot Bár-Dunaszekcső Kereskedelmi és Szolgáltató Kft. néven és formában megalapítani  A társaság törzstőkéje 500.000 Ft, melyhez Bár és Dunaszekcső községek Önkormányzatai 250.000-250.000 Ft törzstőkét biztosítanak. Társaság működése határozatlan idejű legyen. A Kft. iratainak elkészítéséhez ügyvédre van szükség, és annak lesznek költségei, melyet fel kell vállalni. Intézni fogja a teljes bejegyeztetést, mindent elő- és elkészít. 
Javasolja továbbá, hogy a Kft. első ügyvezetője Diószegi Szabolcs legyen. 

Kérdés, hozzászólás nem hangzott el, Bár község Önkormányzatának képviselő-testülete 5 szavazattal 0 ellenében a következő határozatot hozta: 

27/2009.(VII.15.) Kt.számú határozat
gazdasági társaság létrehozásáról
Bár község Önkormányzata gazdasági társaságot alapít Dunaszekcső község Önkormányzatával közösen, Bár-Dunaszekcső Kereskedelmi és Szolgáltató Kft. néven és formában  A társaság törzstőkéje 500.000 Ft, melyhez Bár község Önkormányzata 250.000 Ft törzstőkét biztosít. Társaság működése határozatlan idejű. Az alapító önkormányzatok a társaság első ügyvezetőjévé Diószegi Szabolcsot választották meg határozatlan időtartamra. Az alapítás költségeit Bár község Önkormányzata és Dunaszekcső község Önkormányzata egyenlő arányban közösen viselik. 
Felelős: Reményiné dr.Németh Csilla polgármester

Határidő: azonnal

Dunaszekcső község Önkormányzatának képviselő-testülete 6 szavazattal 0 ellenében a következő határozatot hozta: 

54/2009.(VII.15.) Kt.számú határozat
gazdasági társaság létrehozásáról
Dunaszekcső község Önkormányzata gazdasági társaságot alapít Bár község Önkormányzatával közösen, Bár-Dunaszekcső Kereskedelmi és Szolgáltató Kft. néven és formában  A társaság törzstőkéje 500.000 Ft, melyhez Dunaszekcső község Önkormányzata 250.000 Ft törzstőkét biztosít. Társaság működése határozatlan idejű. Az alapító önkormányzatok a társaság első ügyvezetőjévé Diószegi Szabolcsot választották meg határozatlan időtartamra. Az alapítás költségeit Bár község Önkormányzata és Dunaszekcső község Önkormányzata egyenlő arányban közösen viselik. 

Felelős: Faller János polgármester

Határidő: azonnal

2. napirendi pont: Faller János polgármester: Az ULV Kereskedelmi és Szolgáltató Kft. Magyarországon az egyetlen forgalmazó, amely szúnyogok irtására alkalmas berendezéseket árusít. A Kft. vezetője megküldte az összes forgalmazott termék ismertető anyagát. A legmegbízhatóbb és legkörnyezetbarátabb a Dyna-Jet L-30 típusú gép. Az is igaz, hogy a legdrágább. Az árfolyamokat nézve az ár 3,5 millió forint. A Kft. a gépet csak akkor tudja megvásárolni, ha a két önkormányzat tagi kölcsönként ezt az összeget biztosítja. Az 50-50 % ebben az esetben is fennáll, így javasolja, hogy a tagi kölcsönök összege 2 x 1.750.000 Ft legyen. A Kft. pénzügyeinek könyvelésére feltétlenül kell könyvelőt keresni, mert ez a terület ismeretlen az önkormányzati pénzügyeseknek. Olyan könyvelőre van szükség, aki a nekünk új területen kellő ismeretekkel rendelkezik, és tud is tanácsokat adni a szabályszerű működésre, a Kft. minél szélesebb körben történő bevonására. 
Kérdés, hozzászólás nem hangzott el, Bár község Önkormányzatának képviselő-testülete 5 szavazattal 0 ellenében a következő határozatot hozta: 

28/2009.(VII.15.) Kt.számú határozat
tagi kölcsönről

Bár község Önkormányzatának képviselő-testülete a Bár-Dunaszekcső Kereskedelmi és Szolgáltató Kft. részére 1.750.000 Ft tagi kölcsönt nyújt a szúnyogirtó gép megvásárlásához.

Határidő: azonnal

Felelős: Reményiné dr.Németh Csilla polgármester

Dunaszekcső község Önkormányzatának képviselő-testülete 6 szavazattal 0 ellenében a következő határozatot hozta: 

55/2009.(VII.15.) Kt.számú határozat

tagi kölcsönről
Dunaszekcső község Önkormányzatának képviselő-testülete a Bár-Dunaszekcső Kereskedelmi és Szolgáltató Kft. részére 1.750.000 Ft tagi kölcsönt nyújt a szúnyogirtó gép megvásárlásához.

Határidő: azonnal

Felelős: Faller János polgármester

Több napirend nem volt, az együttes ülést a polgármesterek berekesztették.

Kmf.

   Faller János
Reményiné Dr. Németh Csilla
Pest Éva

  polgármester
polgármester
körjegyző
